Uddeni-Wentworthi skaala

Uddeni-Wentworthi skaala on skaala, mida kasutatakse purdsetete klassifitseerimiseks nende terasuuruse alusel.

Skaalale pani aluse ameerika geoloog Johan A. Udden. Ta võttis lähtepunktiks 1 mm terasuuruse ning pakkus välja, et järgmised osakeste klassifitseerimiseks kasutatavad väärtused peaksid olema sellest kaks korda väiksemad või suuremad. Neile järgnevad eelnevast omakorda kaks korda väiksemad või suuremad jne. Vastav rida näeks 1 mm vähenemise suunas välja järgnev: 0,5 mm, 0,25 mm, 0,125 mm jne; suurenemise suunas aga: 2 mm, 4 mm, 8 mm jne. Kõiki neid väärtusi ei oleks vaja klassifikatsioonis tingimata kasutada, kuid rahnudeks, veeristeks, liivaks jne klassifitseeritavate purdsetete piirid peaksid ühtima selle süsteemi alusel leitud väärtustega.Udden, J. A. (1898). The mechanical composition of wind deposits. Rock island, III: Augustana Library Publications, no. 1.Udden, J. A. (1914). Mechanical composition of clastic sediments. Geological society of America. Bulletin, v. 25. Lk 655–744.

Ameerika geoloog Chester K. Wentworth muutis pisut skaalat, kuid säilitas Uddeni skaala peamise põhimõtte, milleks on iga järgmise astme suurenemise kaks korda võrreldes eelmisega.Wentworth, C. K. (1922). A scale of grade and class terms for clastic sediments. Journal of Geology. v. 30. Lk 377–392.

Koos Wentworthi täiendustega muutus skaala alguses Põhja-Ameerikas ning hiljem üle maailma kõige laiemalt kasutatavaks purdsetete terasuuruse järgi klassifitseerimise meetodiks.

Skaala on logaritmiline, sest iga järgmine aste on eelnevast kaks korda suurem. Seda ära kasutades lõi William Christian Krumbein 1934. aastal nn φ-skaala (fii-skaala).Krumbein, W. C. (1934). Size frequency distributions of sediments. Journal of sedimentary petrology. v. 4. Lk 65–77.

Uudeni-Wentworthi skaalal põhinev Eestis kasutatav purdsetete klassifikatsioon:Sinisalu, Rein & Kleesment, Anne (2002). Purdsetete granulomeetrilisest klassifikatsioonist. Eesti Geoloogiakeskuse Toimetised. 10/1. Lk 20–26.

 Suurus (mm) Suurus (φ) Nimetus >512 < –9 rahn 64...512 –6...–9 veeris 2...64 –1...–6 kruus 0,063...2 4...–1 liiv 0,002...0,063 9...4 aleuriit <0,002 >9 savi

Vaata ka
Terasuurus

Viited

Kategooria:Sedimentoloogia
Kategooria:Skaalad